
OBJAVA RAZPISA
Ministrstvo za kmetijstvo, Dunajska cesta 22, Ljubljana, na podlagi 34. in 35. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 16. člena Sklepa o organizaciji in začetku dela Zavoda za gozdove Slovenije (Uradni list RS, št. 72/93, 3/94 – popr., 43/94, 15/98, 72/02, 112/06, 97/12, 20/13, 18/15, 17/23 in 87/26) razpisuje prosto delovno mesto:
DIREKTORJA ZAVODA ZA GOZDOVE SLOVENIJE
I.

Kandidati, ki se bodo prijavili na prosto delovno mesto, morajo izpolnjevati naslednje pogoje:  

· 17001 Specialistično izobraževanje po visokošolski izobrazbi (prejšnje)/specializacija po visokošolski strokovni izobrazbi (prejšnja), 17002 Visokošolsko univerzitetno izobraževanje (prejšnje)/visokošolska univerzitetna izobrazba (prejšnja), 17003 Magistrsko izobraževanje (druga bolonjska stopnja)/magistrska izobrazba (druga bolonjska stopnja);
· dodatni pogoj je izobrazba smeri 082 – Gozdarstvo in lov, ki je primerna za 16102, 16201, 16202, 16203 ali 16204 raven izobrazbe;
· najmanj 10 let delovnih izkušenj, od tega najmanj 5 let delovnih izkušenj na vodstvenih delih;
· znanje uradnega jezika;

· državljanstvo Republike Slovenije;
· da oseba ni bila pravnomočno obsojena na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti;
· da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
· strokovni izpit iz upravnega postopka;
· višja raven znanja enega svetovnega jezika;
· vozniški izpit B kategorije.
Posebne psihofizične zahteve: vodstvene sposobnosti, organizacijske sposobnosti, sposobnost strateškega razmišljanja, samoiniciativnost, kreativnost in komunikativnost. 
II.
Okvirna vsebina dela:

· načrtovanje, organiziranje, usklajevanje in kontroliranje dela in poslovanja ZGS zastopanje in predstavljanje ZGS ter vodenje sodelovanja z drugimi organizacijami in institucijami;
· motiviranje, usposabljanje in spremljanje uspešnosti sodelavcev,

· predlaganje programa dela, finančnega načrta in zaključnega računa Zavoda in izdelovanje poročila o opravljenem delu Zavoda Svetu ZGS,

· izvrševanje odločitev in sklepov Sveta ZGS in določb gozdnogospodarskih načrtov,

· predlaganje strokovnih in drugih podlag, ki jih potrjuje ali sprejema Svet ZGS,

· spremljanje porabe proračunskih in drugih javnih sredstev za vlaganje v gozdove,

· predlaganje Svetu ZGS člane komisij, katerih imenovanje je v pristojnosti Sveta ZGS,

· imenovanje in razreševanje vodij območnih enot, 

· sklepanje pogodb o zaposlitvi in odločanje o drugih pravicah iz delovnega razmerja,

· opravljanje drugih nalog skladno s predpisi in sklepi Sveta ZGS.

Odgovornost za lastno delo: zakonitost poslovanja ZGS, doseganje načrtovanih ciljev, optimalna izkoriščenost razpoložljivih virov, gospodarno ravnanje z delovnimi sredstvi in predmeti dela, varovanje poslovnih informacij, varovanje osebnih podatkov in varno opravljeno delo v skladu s predpisi VZD. 
III.

Prijava kandidata mora vsebovati: 

1. V celoti izpolnjen Europass življenjepis (dostopen na spletni strani http://europass.cedefop.europa.eu/sl/documents/curriculum-vitae), iz katerega mora biti posebej razvidno izpolnjevanje vodstvenih in delovnih izkušenj.
2. Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev.

3. Izjavo, da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
4. Izjavo, da za namen tega postopka dovoljuje pridobitev podatkov o izpolnjevanju zgoraj navedenih pogojev iz 2. in 3. točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

5. Dokazilo o opravljenem vozniškem izpitu B kategorije, dokazilo o opravljenem strokovnem izpitu iz upravnega postopka, dokazilo o izpolnjevanju pogoja glede zahtevane izobrazbe, iz katerega mora biti razvidna stopnja izobrazbe ter leto in ustanova na kateri je bila izobrazba pridobljena (za prvo in za drugo bolonjsko stopnjo), dokazilo o višji ravni znanja enega svetovnega jezika ter dokazilo o izpolnjevanju vodstvenih izkušenj.
6. Kandidat mora prijavi predložiti tudi vizijo prednostnih nalog in razvoja ZGS v mandatnem obdobju, vključno z načini upravljanja z viri v Zavodu.
Pri izbranem kandidatu se preveri, ali ima opravljen strokovni izpit iz upravnega postopka. Če kandidat strokovnega izpita iz upravnega postopka nima opravljenega, ga mora opraviti najkasneje v šestih mesecih od sklenitve delovnega razmerja (31. člen Zakona o splošnem upravnem postopku).

IV.

Direktorja ZGS bo na predlog ministra za kmetijstvo imenovala Vlada Republike Slovenije. Mandat direktorja traja štiri leta. Po izteku mandata je lahko ponovno imenovan. Kraj opravljanja dela je: Večna pot 2, 1001 Ljubljana.

Z izbranim kandidatom bo sklenjeno delovno razmerje za določen čas s polnim delovnim časom.
V.

Pisno prijavo z izjavami je potrebno poslati v zaprti ovojnici z označbo: »Razpis za direktorja Zavoda za gozdove Slovenije« na naslov: Ministrstvo za kmetijstvo, Dunajska cesta 22, 1000 Ljubljana, Služba za kadrovske zadeve, in sicer v roku 15 dni od objave, na Zavodu Republike Slovenije za zaposlovanje ter na spletišču državne uprave gov.si., pri čemer se začetek roka šteje prvi naslednji dan po objavi razpisa. 

Za pisno obliko prijave se šteje tudi elektronska oblika, poslana na elektronski naslov: gp.mkm@gov.si, pri čemer veljavnost prijave ni pogojena z elektronskim podpisom.

Prijavljeni kandidati bodo obveščeni o izbiri najkasneje v 30 dneh od dneva objave razpisa.  

Kandidati naj se glede vprašanj v zvezi z razpisom obrnejo na Ministrstvo za kmetijstvo, Služba za kadrovske zadeve, telefon: 01-478-9076 (Nina Mencigar, Služba za kadrovske zadeve).
V besedilu razpisa uporabljeni izrazi, zapisani v moški spolni slovnični obliki, so uporabljeni kot nevtralni, ne glede na spol.
Janez Cigler Kralj
minister
